Бонтон
Бонтон (етикета, етикеција) представља скуп правила о пристојном понашању у друштву. Означава фино понашање и леп начин изражавања добро васпитаних и образованих људи. Ова правила се разликују у различитим друштвеним срединама и подложна су променама. Реч бонтон потиче од француског термина bon ton, што значи добар тон, отмено држање.

Појам бонтона 

Бонтон означава правила лепог и пристојног понашања у свакодневном животу. Представља смернице понашања за све, увек и свуда. Мишљење да бонтон представља лепо понашање у високом друштву је погрешно. Текуће потребе људи захтевају стално мењање, усавршавање и прилагођавање бонтона.  Сврха бонтона није да спутава људе јер је прилагодљив ситуацији и атмосферу чини пријатном. Уважавање правила понашања на неким местима показује да их поштујемо (на пример позоришта, црква и сл.) Основне норме лепог понашања доводе до хармоничних међуљудских односа. Бонтон који би био применљив свуда на свету не постоји, али постоје правила чије поштовање човека дефинише као хумано и разумно биће. Великим делом бонтон се базира на традицији.

Књига о лепом понашању 

Појам Бонтон се најчешће користи и као назив за књигу о лепом понашању. У таквој књизи најчешће су пописана и објашњена правила понашања у различитим животним ситуацијама и друштвеним контактима, као што су:
 Понашање на јавном месту,
 Понашање у породици, у друштву, у школи, на радном месту,
 Понашање приликом посета и пријема,
 Понашање на путовању,
 Понашање за столом,
 Култура становања,
 Очување животне средине и др...

Историјат 
Норме друштвеног понашања датирају још од времена настанка првобитне људске заједнице, али је прва књига о овој теми написана у 16. веку. Аутор прве књиге о бонтону је монсињор Делаказа, црквени великодостојник и научник. Ова књига је имала за задатак да разграничи друштвене слојеве: богати су морали да поштују правила лепог понашања, а иста та правила су прост народ осуђивала да такав и остане. Лепи манири нису увек били прихваћени са одобравањем, па је тако, на пример, виљушка сматрана ђаволским инструментом или женским прибором, а њена употреба знаком декаденције.

Бонтон у различитим цивилизацијама 
У зависности од културе варирају многи манири. Јапанци се, на пример, у знак поштовања дубоко клањају, док се Инуити поздрављају трљањем носа о нос. Припадници једног племена у Јужној Африци плачу од среће кад се виде, а у Пакистану се жене поздрављају љубљењем у образ, руку и плетеницу. Један од манира, који је у нашој култури неприхватљив, а код неких народа представља основу пристојности, је подригивање као похвала домаћици због укусног оброка.

Сврха бонтона 

Правила лепог понашање имају сврху да омогуће појединцу да се пријатно осећа у друштву, а и да при томе не узнемирава друге. Када у једном друштву правила бонтона преовладају, она постају заштита од неотесаних и непристојних људи. Много књига је написано на тему лепог понашања.

Учење бонтона 
Основе бонтона уче се и прихватају у најмлађем узрасту, у породици, а усавршавају у школи и у контакту са другим људима. Већина правила која уносе непотребне формалности временом су са правом избачена из употребе, а преостала се прилагођавају савременим условима.

Интернет бонтон 

Интернет бонтон, технолошки бонтон или нететикеција ( и ) представља неформалне смернице о прихватљивом понашању на интернету, које су формулисали корисници интернета. То су општеприхваћени стандарди понашања код размене електронске поште, у дискусионим групама, четовима, FTP-у и уопште WWW и друштвеним мрежама насталим у посљедњој деценији.

Цветни бонтон 

Занимљив сегмент бонтона је и цветни бонтон. Овај бонтон одређује правила поклањања цвећа у различитим ситуацијама и различитим особама. Када се цвеће поклања у букет треба да буде направљен од непарног броја цветова. Паран број резервисан је за сахране. Када се цвеће не доставља лично, у букет се обавезно оставља порука. Осим тога сваки цвет има своје значење, па и ту треба бити обазрив:
 Божур је симболише срећан брак, као и узвишеност и елеганцију,
 Црвени каранфил или ружа симболише жртвовање, милост и љубав,
 Бели каранфил или ружа симболише чистоту и невиност,
 Ружичасти каранфил симболише љубавну наклоност,
 Хризантема се најчешће користи за сахране и венчања,
 Љиљан симболише узвишеност, чистоту, бескрајну лепоту, срећу или бесмртност,
 Орхидеја симболише егзотичност, префињеност, екстравагантност, романсу, еротику и жељу за интимношћу,
 Ирис (перуника) симболише достојанство, храброст или славу,
 Жута ружа симболише весеље, задовољство, али и неверство и љубомору,
 Наранџаста ружа симболише жудњу и опчињеност,
 Ружа бледо љубичасте боје симболише љубав на први поглед
 Розе ружа симболише захвалност, дивљење, нежност или брижност,
 Беж ружа симболише пријатељство,
 Сунцокрет симболише обожавање и снагу,
 Нарцис симболише самољубивост, неузвраћену љубав, али и нови почетак,
 Лала симболише богатство, раскош, лепоту, али и охолост, чежња, заљубљеност и љубав.

Напомене

Види још 
 Социологија
 Дипломатија
 Правопис
 Жаргон

Референце

Литература 

 
 
 
 
 
 
 
 
 
 
 
  
  
 
 
 
 
 
 
 
  
 
 
 
  – proper etiquette for men and women
  and Emily Post's book Etiquette in Society in Business in Politics and at Home were the U.S. etiquette bibles of the 1950s–1970s era.
 
 Brown, P. and Levinson, S. (1987) Politeness: Some Universals in Language Usage. Cambridge: Cambridge University Press.
 Holmes, J. (1995) Women Men and Politeness London: Longman
 Axia, G. (1999) Elogio della cortesia Bologna: Il Mulino
 Mills, S. (2003) Gender and Politeness, Cambridge: Cambridge University Press
 Moumni, Hassan (2005). Politeness in Parliamentary Discourse : A Comparative Pragmatic Study of British and Moroccan MPs’ Speech Acts at Question Time. Unpub. Ph.D. Thesis. Mohammed V University, Rabat, Morocco.
 Watts, R.J. (2003) Politeness. Cambridge: Cambridge University Press.
 Spencer-Oatey, H. (2000) Culturally Speaking, Continuum.
 Kadar, D. and M. Haugh (2013) "Understanding Politeness". Cambridge: Cambridge University Press.
 
 
 
 
 Null, Christopher "Text Messaging Etiquette: To Text or Not to Text ". PC World 2010. Web. 15 December 2010.

Спољашње везе 

 
 House of Protocol @houseofprotocol.com
 Modern Etiquette @modernetiquette.com
 Model Citizenship  Real-life Examples of Civil Politeness
 Sociolinguistics: Politeness
 Sociolinguistics: Politeness in Spanish
 wiki project in comparative politeness: European Communicative Strategies (ECSTRA) (directed by Joachim Grzega)
 Politeness, BBC Radio 4 discussion with Amanda Vickery, David Wootton & John Mullan (In Our Time, Sep. 30, 2004)

 
Друштво
Понашање
Култура